Nivellia

Nivellia er en slekt av biller som hører til underfamilien blomsterbukker i den artsrike familien trebukker.

Utseende 
Middelsstore (10-15 millimeter), avlange, svarte trebukker, dekkvingene kan være rødlige. Antennene er tynne og omtrent så lange som kroppen. Pronotum er mer eller mindre klokkeformet, dekkvingene noe avsmalnende bakover. Beina er middels lange, lårene litt fortykkede.

Levevis 
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Nivellia-artene lever gjerne i døde greiner av løvtrær, blant annet gråor. Utviklingen tar gjerne to år. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Slekten har en holarktisk utbredelse. I Norge er arten Nivellia sanguinosa kjent fra én enkelt lokalitet i Møre og Romsdal.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Nivellia Mulsant, 1863
 Nivellia extensa  (Gebler, 1833)
 Nivellia sanguinosa (Gyllenhal, 1827)

Kilder 
 Cerambycidae of the World - Lepturini 
 Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. 
 Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Zahradník, J. og Chvála, M. 1991. Teknologisk forlags store bok om insekter. Om trebukker, side 326-357. N.W. Damm.

Eksterne lenker 
 
 
 Frode Ødegaard (2013) Sibirbukken, Nivellia sanguinosa, en levning fra fortiden.   Besøkt 15.11. 2018
 Artsdatabanken - Faktaark for Nivellia sanguinosa  Besøkt 15.11. 2018
 Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter. 
 Norges trebukker – med faktaark på de artene som forekommer i Norge.
 Bildegalleri, Palearktiske arter 

Lepturinae
Biller formelt beskrevet i 1863
Dyr formelt beskrevet av Martial Étienne Mulsant